钦定古今图书集成/方舆汇编/职方典/第1447卷 > 太平府山川考 府志
## 钦定古今图书集成/方舆汇编/职方典/第1447卷 > 太平府山川考 府志

本府

白云山　在城东，俗传葛洪炼丹于此。

文奎山　学宫：“向山。”

金柜山　在府城外江东，其山中虚，可容百人。佛子山　，在城南。

天马山　在城东

白面山　：俗传“世有神遗金窖” ，即此。

青莲山　绵亘三百里，上多奇峰，一大洞天也。按《明一统志》：“在府城北五里，山色青碧，通连上下冻。州治后亦有此山，自交趾广源州发脉，西连州境。”

泥壁山　在城北

鳌头山　在府城东四里。按《明一统志》：“屹立江心，因名。” 春夏波涛涌激，有声如雷。

灯架山　：即僧灯山。上有古寺遗迹，有佛灯现，故名。

崇官山　在旧县北二里。其山崆峒如室，土官尝游于此，故名之。

驮夹山　在旧县北

连元山　在府治南

将军山　在府城东。按《明一统志》：“其山耸立如武士。”

悫头山　：在府城东，以形似名。

黄泥岭　在府治内

环岭　在县南二里

邓岩　明进士邓宗孔《读书处》。

回阳岩　有古僧坐禅，趺跏而化。钟鸣岩　岩峒中可容十数人，呼若钟鸣。《名宦》多遗记。

牛轭岩　：以其形似牛轭，故名。

丽江　即府前江。按《明一统志》：“绕府城东南西三面，发源广源州，合七源州水，历龙州下思明，会崇善县水，流经府前，西转合右江之水入邕州。”

旧县江　，一名“崇善江” ，合安平、恩城诸水，流于丽江。其水清澈，产鱼香而美，馀皆不及。

左江　，按《明一统志》：“发源交趾界，流五百八十里至万古寨，下流九十里至合江镇，与右江水合流入横州郁江。”

龙井泉　在县东北十馀里。深丈馀，砌有石阶，内崆峒通府江。其水夏凉冬温，常济道路，渴者饮而甘之。俗传有龙潜于其下，古有亭，有碑记。广济泉　。按《明一统志》在城北二十里青连山阴。

龙马泉　按《明一统志》：“在府治南，其水清碧，南入丽江。相传有神龙化马于此，因名。岁旱祷雨辄应。”

龙窍井　按：《明一统志》在“后千户所廨内养利州。”

古嵩山　：在州治南四里，形如屏风。

武阳山　：在州治东四里。四面水绕，下有雷坛，凡遇旱，祷之辄应。

胜奇山　在七村，离城三十里，为一州之门户。帽山　在州北，形如悫头，为州之后靠。

金马山　在州治西

小印山　，去州治一里。

散花岭　在州治西三十里。相传，土官赵文安时设醮，吕仙下降，变作乞子临坛。土官恶其不洁，使人拉出之。吕仙手拍门中成金字。题诗云：“串字去中心，水同将共侵。鬓边无白发，匹马去难寻。” 后土官悟，追至此岭，但见白马腾空，天花散坠，故名。越冉岁，土官遂被事改流。

观音岩　在州治东四里。其山麓去地十馀丈，开洞平阔，可坐百馀人。山石壁立，上有大士像。人有所事，朔望祷之辄应。

鸡公岭　：在偶村，离城四十里。其岭甚高，登望列土，万山壁立。

榜免峒　在州治东二十里。各村环绕，树木菁茂。旧时设有峒官，今废。

武能峒　：在州治东三十里。二山夹水，扼塞而守，人莫敢窥。

陇幔峒　在万山中，仅通一路，内有人居，有水穴，一起一伏，莫测其去路，颇为奇胜。

通利江　源发笔架山，经龙英州，历养利州，至恩城、太平、崇善诸州，入左江。

州前江　源发自万承州，历那造等村至州前，合通利江。

闰江　自龙英州经叩村至闰村出，合恩城江。石泉　在城内，深澈无底，泉脉从石中流出，与东城外潭相通，水涌而溢于江。

呼水泉　在州治西三里。山下有一石岩泉，儿童呼之即涌起尺馀，牧童取饮，一、二刻间即涸。此亦最为灵异。

灵波　自茗盈州经陇幔，至州治北。水出石中，可灌田亩。知州王泌引之开垦。

左州

金山　，在北门外里许，上有观音殿一间。“天登山　” ，在州南门外。

银瓮山　在新村，其山临江。

傅感山　在州东南八里。一水中流，奇峰对峙。柏岭　在州南三里。

云岩　：在城西南二十里落城村。四面平畴，一峰拥峙。有岩二层，尽堪登眺。

通明岩　在吉、奈两村界。昔传鹤多巢于此。“龙潭　” ，在南门外里许。

龙泉　在州东二里

永康州

净瓶山　在州南三里。按《明一统志》：“在东二里，平地突起一峰如瓶，故名。”

凤凰山　在州西五十里。

白面山　在州东十里

白虎山　按《通志》，在州西南

绿瓮江　自绿倥山发源，流绕州城，南达罗阳，出大江，但水小浅窄，不通舟楫。

太平州

龙蟠山　按《明一统志》在州西二里，以形似名。堡布山　、九峰山　、佛寺山　，俱在州东北三里许，其馀山峦满目，莫能标写。

大溪　在州北。其源出自下雷土州，至安平绕入州北，下达崇善，会合大河、满江。石壁巉岩，滩高水峻，舟楫不通。按《明一统志》即名逻水。旋绕州治，其源有三：逻水自下雷州发源，东流，陇水自安平州东南流，教水自恩城州南流，三水合流于此，经崇善县入左江。

安平州

帽山　。按《明一统志》：在州治西北，以形似名。秀貌山　、岊星山　、通山　、仰山　，俱是蛮山野岭，无名可标。惟会仙岩少有景致。昔人有留题石壁诗云：“不解仙流第几邦，洞门高敞碧云窗。无声梵乐神犹在，脱化天龙骨已降。风入竹林敲木铎，月来萝薜挂银缸。登临欲驭摩空鹤，假我何年翮一双。” 又《春日偕友人游岩次韵》诗云：“窟宅相将斫化元，片云留住晚风轩。咀华处处闻青鸟，啸月时时见白猿。莫向极天寻性地，都来此地乐琴樽。凭君只眼殷勤看，会似樵山木钻痕。” 又《登岩有感》诗云：“荒凉有感草阴阴，麈尾临风一快吟。低唤凤团烹石髓，静调龙准和山禽。衣冠大抵如春梦，萝薜何妨系野心。此后益知风月好，不” 趋寒漏整簪缨。

本邑既无名山，亦无巨川，惟有一川，“水流石出，其源发自高平，从州治之西北顺流入界。又一源出自下雷土州。” 二水合流，汇绕州前，通太平州，合大河满江，石壁，滩恶，水浅不通舟楫。《茗盈州》

境内俱属蛮山野岭，并无名山可标。惟州之东九里外，仅有“观音一岩，水源出自观音岩下，过岩穿峒，直抵州前。其馀三涧小水，出自山谷，会合州前，直抵养利。” 涧水小狭，石崖层叠，不通舟楫。

结安州

本邑僻处山林，并无名山。惟州治东南二里许有土名山，曰“多赶山” 峒、段山、茰仰山，其馀尽属蛮山野岭，极目千层，峰峦万仞。有小川一出自

《大山》春夏小流，秋冬枯涸。

城门山　在州治北

全茗州

州望山　在州北不一里。平地突起孤峰，高耸云端，为一州之观望，故名州望。

狮子山　：在州治西北隅。高山边走出一峦，狰狞若狮子状，故名。

猛山　：在州治西北不一里许。其峰高峻卓越，诸峰形似猛武之状，因名之曰“猛山。”

端坐山　按《明一统志》：在州南，形如人坐。潘恩波　在州治南一里发源。山根峭石之下，上则绿树阴浓，傍生丛草似濯。水虽细流，夏潦不混浊，冬枯不旱涸，涓涓依旧澄清。遇旱虔祷，则雨立降。或有不应，取铜锣悬于其上，守击数日亦雨。

波显江　发源于州治北，两枝分流，一归茗盈，一流经州前，合流于波壤江。

波壤江　发源于州治之北，流过州前而归于西，灌溉附州之田。其波亦分一枝流于茗盈州。大利江　自龙英州流经本州治西，至茗盈州茰弯界，直走养利、恩城等州。波龙江　发源于州治之南，而流于州治之西，灌溉田苗。

佶伦州

本邑弹丸土州僻在山隅，并无名山可纪，惟境内有土名山，曰木穆山、陇均山、“陇给山、岭曰那丰岭、多北岭、下权岭、勾繁岭、馀尽野岭、蛮山连绵百里，丛崖叠嶂，烟雾连天，亦无水可通，止有小水一源，出自陇、均等山，直绕州前，下流至果化州，出接右江，春夏长流，秋冬浅涸，不通舟楫来往。”

龙英州

本州居在极边，四面尽蛮峰叠嶂，峻岭巉岩，并无名山可纪，亦无川水可通。按《明一统志》止有牛角山，在州治之东。其山有岩，形类牛角，因以为名。

都结州

本邑蕞尔微区，山林丛翳，州治褊小，并无名山。按境内旧有土名山者五：曰：达山、咘巴山、岊哨山、坤山、陇麻山、丘汤岭，馀尽蛮山野岭，连结百里而已。且村场稀少，荒绝过半，并无巨浸大渎以通舟楫。按《明一统志》有印山，在州治南，以形如方印，故名。

崇善县山川无考

罗阳县

境内皆巉岩蛮岭，并无名山，不足纪载。城西之外，仅有小川，源流从永康州而至，由新宁州界出大江，然川小水浅，不通舟楫。按《明一统志》：“山则有青龙山，在县东四里；川则有驮排江，在县境内，源出永康县，西流至此入左江。”

万承州

香寿山　为州后屏，高卓连十馀峰，横列三里，古名“香寿。”

天马山　为州后出脉之山，其形如马，故名。金童山　在州后。小峰端圆，与玉女峰并峙。玉女山　在州后。其峰与金章山峰对峙。麒麟山　在州前。其形如麒麟回首，故名。三台山　在州之正左，秀列三台，故名。

悫头山　在州左。形类悫头，故名。

莲花山　在州右。形如莲花欲吐，故名。

马鞍山　，按：《明一统志》在州治南

玉带水　，源从东南来，环绕州前如带，古名“缘降。”

文秀水　，源从州右出，合玉带水而去。

连珠水　，源从西北来，连九潭，穿山而出，合玉带而去。古名“咘黎。”

《北咘》水　：源从剥咘村流归廪塘。

思崖泉　：按：《明一统志》有二，俱在州西五里，灌溉田亩。